alexandrainst/scandi-wiki huggingface dataset:
Adonis

Adonis var ein venleiksgud som vart elska av Afrodite i gresk mytologi.

Den mest kjende segna om Adonis fortel at far hans var Theias, kongen i Assyria, og at mora, Smyrna, var dotter til Theias. Kjærleiksgudinna Afrodite vart vreid over denne incesten, og forvandla Smyrna til eit myrratre. Då ni månader var gått, sprakk borken i treet og Adonis vart fødd. 

Både Afrodite og gudinna i underverda, Persefone, ville eiga Adonis. Zevs avgjorde då at Adonis skulle vera hjå Afrodite ein tredel av året, hjå Persefone ein annan tredel, og resten av tida skulle han styra seg sjølv.

Den kjende Adonisfesten, Adonia vart feira i Hellas om våren, andre stader på føresommaren. Festen symboliserte gangen i naturen fordi Adonis om våren kom opp i ljoset og sameinte seg med Afrodite, medan han om hausten fór ned att i underverda til Persefone.
Kvinnene i Hellas kunne også planta Adonis-hagar. Då planta dei kortliva blomar i krukker for å symbolisera livet og døden.

Kjelder 

, henta inn 9. januar 2012.
, henta inn 9. januar 2012.

Greske gudar
Kurvetilpassing

Kurvetilpassing går ut på å fastlegge ei teoretisk kurve som best mogeleg følgjer ei gjeven eksperimentell kurve. Den aller enklaste forma for kurvetilpassing er å finne den rette linja som best følgjer den eksperimentelle kurva. Kurvetilpassing kan til dømes gjerast ved at ein avgjer den teoretiske kurva slik at summen av kvadratdifferansane mellom dei to kurvene vert minst mogeleg.

Kjelder
kurvetilpasning. (2012-01-10) I Store norske leksikon. Henta frå http://snl.no/kurvetilpasning

Numerisk analyse
Interpolasjon
Regresjonsanalyse
Kvadratur i matematikk

Kvadratur er eit omgrep som vert nytta i matematikken. Med kvadraturen til eit flatestykke meiner ein anten konstruksjonen av eit kvadrat som er like stort som flatestykket (til dømes kvadraturen til sirkelen) eller å avgjere flateinnhaldet til flatestykket. 

I integralrekninga vert ofte utføringa av ein integrasjon kalla kvadratur, fordi eit integral ofte kan tolkast som eit flateinnhald.

Kjelder
kvadratur. (2012-01-10) I Store norske leksikon. Henta frå http://snl.no/kvadratur/matematikk

Matematisk terminologi
Matematikkhistorie
Geometri

uk:Квадратура
Ballongstyrten i Clareville

Ballongstyrten i Clareville var ei ulukke som fann stad 7. januar 2012, då ein varmluftsballong styrta i Clareville i Carterton på New Zealand. Alle dei elleve ombod, ti passasjerar og ein pilot, mista livet.

Varmluftsballongen
Varmluftsballongen var ein Cameron A-210-modell, registrert ZK-XXF og kalla «Mr Big».  Han hadde tilhøyd Early Morning Balloons Ltd sidan 26. januar 2000 og kunne frakte ti passasjerar og ein pilot. Ballongen tok av frå Carterton klokka 06:40 og turen skulle vare i 45 minutt. Piloten var ein av dei mest erfarne på New Zealand.  Dei ti passasjerane kom frå New Zealand: to ektepar frå Masterton og Wellington, eit par frå Lower Hutt, eit kjærastepar frå Wellington og to syskenbarn frå Masterton og Paraparaumu. Vêret var klart og det var lite vind då ulukka skjedde.

Ulukka
Ulukka skjedde rundt klokka 07:25, då varmluftsballongen skulle lande i eit felt ved sida av Somerset Road. Ifylgje augevitne kom ballongen i kontakt med ein kraftledning ved vegen,  og det gjorde at korga tok fyr. To av passasjerane hoppa ut frå ukjend høgd. Ballongen vart slukt av flammane og styrta i bakka ved sida av vegen.
Då ballongen kom borti kraftledningen vart straumen til 3800 eigedomar i område kutta. Nokre av dei pårørande var i området då ulukke skjedde. Alle dei elleve ombord var døde då ambulansepersonell kom fram til staden. Lika av dei to som hoppa frå korga vart funne 200 meter frå krasjstaden.

Kjelder

Denne artikkelen bygger på «2012 Carterton hot air balloon crash» frå , den 10. januar 2012. Referansar innhenta 17. juni 2019.  

Luftfartsulukker i 2012
2012 på New Zealand
Luftfartsulukker på New Zealand
Nils A. Liaaen

Nils Andersen Liaaen () var ein norsk skipsbyggar og industrieigar. Han etablerte eit skipsverft i Ålesund i 1861, eit verft som eldstesonen hans, Anders M. Liaaen, overtok og som vart til verksemda A. M. Liaaen.

Liaaen var fødd på Ljøfoss i Sunnylven, ein bygsla plass under matrikkelgarden Ner-Ljøen - namnet Liaaen er ei forvansking av Ljøen. Plassen låg ved Sunnylvsfjorden, ei fem-seks km nord for Hellesylt.
Liaaen var yngste barnet til Anders Knutsson, fødd Syltevik, og Marie Jakobsdotter, fødd Stokke. Han var gift med Johanne Knutsdotter Humblen frå Borgund, dei var busett i Buholmstranda.

I følgje bygdeboka for Norddal fekk Nils A. Liaaen 10 daler i betaling for «Tegning til Sylte Kirke», og kan dermed vere hovudarkitekt for den store trekyrkja på Sylte i Valldal (arkiva er ufullstendige så det er usikkert kven som stod for originalteikninga).

Kjelder 

Folk frå Stranda
Norske båtbyggjarar
Norske gründerar
Ahmad Ibn Fadlan

Ahmad ibn Fadlān ibn al-Abbās ibn Rāšid ibn Hammād (arabisk skrift أحمد بن فضلان بن العباس بن راشد بن حماد‎) var ein arabisk diplomat og forfattar som levde på 900-talet. Han er kjend for reiseskildringa Risala, som han skreiv etter ei reise som utsending for den abbasidiske kalifen i Bagdad til kongen til volga-protobulgarane frå 921 til 922. I skriftet er det med ei eineståande augnevitneskildring av bålferda til ein hovding hjå det som ofte vert tolka som ei gruppe vikingar med svensk opphav.

Ibn Fadlan i moderne kultur
Ibn Fadlan si skildring inspirerte Michael Crichton si bok Eaters of the Dead (1976) som blei filmatisert i 1999 som  Den 13. krigeren (The 13th Warrior).

Kjelder 
Denne artikkelen bygger på «Ahmad ibn Fadlan» frå ,  den 10. januar 2012.

Referansar

Bakgrunnsstoff 
 James E. Montgomery: «Ibn Fadlan and the Rusiyyah»  i Journal of Arabic and Islamic Studies Volume III, 2000 - ei kommentert omsetjing til engelsk av bolken om Rusiyyah.

Arabiskspråklege forfattarar
Arabiske reisande
Mellomalderforfattarar
Folk frå Bagdad
Forfattarar av reiseskildringar
Fødde på 900-talet
Døde på 900-talet
Peder Cappelen Thurmann

Peder Cappelen Thurmann () var ein norsk kunstmålar og lærar ved Den kongelige Tegne- og Kunstskole i Christiania. Son av presten Carl Fredrik Thurmann og Ottilie Christine Ottesen, og svoger til misjonsbiskopen Nils Astrup. Gift med Anna Maria Catharina Enzinger (fødd 1842).

Kjelder 

Norske målarar
Paleis Soestdijk

Paleis Soestdijk er eit slott i Baarn i provinsen Utrecht i Nederland. Det er eit av dei fire offisielle slotta til den nederlandske kongefamilien. Slottet, som vart bygd av Maurits Post i 1674, var i over 60 år heimen til dåverande dronning Juliana av Nederland og hennar ektemann, prins Bernhard av Nederland, inntil dei begge døydde i 2004.

Våren 1975 prøvde fleire indonesarar å kidnappe Juliana då ho var på slottet. Planen deira var å krasje inn i porten og så kidnappe dronninga, men dei vart stoppa av politiet.

Sjå òg
 Kidnappingsforsøket på dronning Juliana våren 1975

Kjelder
Denne artikkelen bygger på «Soestdijk slott» frå ,  den 10. januar 2012.  
 

Slott i Nederland
Latinsk kvadrat

Eit latinsk kvadrat er eit kvadratisk skjema der kvar linje og kolonne inneheld dei same bokstavane, kvar berre éin gong. Eit latinsk kvadrat med tre symbol er: 

Latinske kvadrat spelar ei rolle i algebra, og i dei seinare åra er dei òg nyttiggjort i statistikken. Ved landbrukseksperiment vert prøvefelta ofte lagt ut i latinske kvadrat for å utjamne dei ulike vektsvilkåra som kan førekome. Namnet latinsk kvadrat kjem av Leonhard Euler og at han brukte store latinske bokstavar for å markere elementa.

Kjelder

Statistisk terminologi
Ikkje-assosiativ algebra
Eksperimentdesign
Laurent Schwartz

Laurent Schwartz () var ein fransk matematikar. 

Han var professor i Nancy frå 1945 til 1951, og fram til 1959 ved Sorbonne. Frå 1959 var han professor ved École Polytechnique i Paris. Schwartz grunnla distribusjonsteorien, som er ein av dei viktigaste nyvinningane innanfor moderne matematisk analyse. For dette arbeidet fekk Schwartz Fields-medaljen i 1950. 

Schwartz var medlem av gruppa Nicolas Bourbaki.

Kjelder
Laurent Schwartz. (2012-01-10) I Store norske leksikon. Henta frå http://snl.no/Laurent_Schwartz

Franske matematikarar
Nicolas Bourbaki
Fieldsmedaljen
Franske jødar
Folk frå Paris
Matematikarar på 1900-talet
Amilcare Ponchielli

Amilcare Ponchielli () var ein italiensk komponist.

Biografi 

Amilcare Ponchielli vart fødd i småbyen Paderno Fasolaro i provinsen Cremona i Lombardia i Italia. Han synte tidleg musikalsk talent, og ni år gamal vann han eit stipend for å studera ved konservatoriet i Milano. Her skreiv han sin fyrste symfoni berre ti år gamal. To år etter at han forlét konservatoriet, skreiv han sin fyrste opera, I promessi sposi basert på romanen Dei trulovade av Alessandro Manzoni. Det er som operakomponist at Ponchielli er mest kjend i dag.

Den tidlege karrieren hans var nedslåande. Han vann ei lærarstilling ved konservatoriet i 1883, og tok elles små jobbar rundt om medan han komponerte operaer på fritida. Diverre fekk ingen av dei større suksess i byrjinga. Likevel fekk han mykje erfaring som leiar for musikkorpsa i Piacenza og Cremona, og arrangerte eller komponerte over 200 verk for blåseorkester. Blant desse finn ein den aller fyrste konserten skriven for eufonium. Gjennombrotet hans Ponchielli kom då han reviderte sin fyrste opera, I promessi sposi i 1872. No var han i ferd med å skapa seg eit namn, og balletten Le due gemelle frå 1873 hjelpte på framgangen hans.

I 1874 skreiv Ponchielli operaen I Lituani - «Litauarane», som fekk ei god mottaking og vart framført i St. Petersburg ti år seinare. Den best kjende verket hans i dag er operaen La Gioconda (1876), basert på skodespelet Angelo, tyran de Padoue av Victor Hugo. La Gioconca er i fire akter, og er særleg kjend for musikkstykket «Timenes dans». Operaen vart omarbeidd fleire gonger, og versjonen som er mest populær i dag, kom ut i 1880. I 1876 starta Ponchielli også på arbeidet med operaen I mori di Valenzia, som han sjølv aldri skulle bli ferdig med.

Ponchielli sitt neste store verk vart det bibelske dramaet Il figliuol prodigo frå 1880. Operaen Marion Delorme kom fem år seinare. Begge var baserte på skodespel av Victor Hugo. Trass i at dei var rike på musikalsk nytenkjing, vart dei ingen store suksessar i samtida. Likevel inspirerte dei den nye generasjonen italienske komponistar, som Giacomo Puccini, Pietro Mascagni og Umberto Giordano.

I 1881 vart Ponchielli utnemnd til kapellmeister i katedralen i Bergamo, og same året vart han professor i komposisjon ved konservatoriet i Milano. Her hadde han nemnt Puccini og Mascagni som elevar. Ponchielli døydde i Milano i 1 1886.

Kjelder 

Denne artikkelen er omsett frå «Amilcare Ponchielli» frå , den 10. januar 2012. 
 

Italienske komponistar
Operakomponistar
Romantiske komponistar
Flims

Flims (retoromansk Flem) er ein kommune i distriktet Imboden i den sveitsiske kantonen Graubünden. Kommunen har  innbyggjarar () og eit areal på . Kommunesenteret ligg 1081 meter over havet. Tysk er dominerande talemål i kommunen.

Flims består av landsbyen Flims (kalla Flims Dorf) og grendene Fidaz og Scheia samt Flims-Waldhaus. Flims er særleg kjend for Flims-raset, det største steinraset på jorda som er synleg. Landsbyen ligg nær ved der glideflata til raset forsvinn under dei utrausa steinmassane.

Kommunen ligg i Trin kreis. Flims ligg på ein terrasse nord for Rhinendalen, som dannar kløfta Ruinaulta her. Caumasee og Crestasee ligg sør for byen i Flimsraset.

Kjelder
Denne artikkelen bygger på «Flims» frå ,  den 10. januar 2012.

Bakgrunnsstoff
Offisiell nettstad
Turisme om sommaren 

Kommunar i Graubünden
Vintersportstader i Sveits
Imboden

Imboden (retoromansk Plaun) er eit landskap og eit forvaltnigsdistrikt i den sveitsiske kantonen Graubünden. Landskapet ligg i åmotet mellom Vorderrhein og Hinterrhein, som dannar Rhinen i kommunen Tamins. Imboden ligg såleis ved inngangen til dalane Surselva i vest og Hinterrheindalen (Sutselva) i sør. Imboden grensar til kantonane Glarus og St. Gallen i nord. Fjellkjeda Glarus-Alpane set stopp for direkte trafikksamband til dei to kantonane.

Imboden har eit areal på 203 km² og 17 700 innbyggarar. Talemålet i distriktet har i stor utstrekning vore retoromansk heilt til siste halvdelen av 1900-talet (46 % i 1980, 29 % i 1990). Sjølv om ein stor del av befolkninga forstår retoromansk, har einast 9 % behalde det som førstespråk. Dei fleste, 80 %, har i dag tysk som førstespråk. Fire prosent snakkar italiensk.

Distrikta i Graubünden er reint administrative einingar. Imboden består av to krinsar (Kreise) og sju kommunar (Gemeinden), som har stor grad av politisk sjølvstyre. Desse er:

Kjelder
Denne artikkelen bygger på «Imboden» frå ,  den 10. januar 2012.  

Distrikt i Graubünden
Marmorera

Marmorera (tysk Marmels) er ein kommune i distriktet Albula i kantonenen Graubünden i Sveits. Kommunen har  innbyggjarar () og eit areal på . Kommunesenteret ligg 1720 meter over havet. Ei lite fleirtal av innbyggarane er tysktalande, dei fleste andre nyttar retoromansk til dagleg.

Fram til slutten av 1800-talet var innbyggjarane hovudsakleg retoromansktalande. I 2000 hadde derimot 57 % av innbyggjarane tysk som hovudmål. 

Den gamle landsbyen vart øydelagd og lagt under vatn då Marmoreradammen vart bygd. Den noverande landsbyen vart bygd ovanom Lai da Marmorera.

Kommunen ligg i Surses kreis. Fram til 1950 var han ein gatelandsby ved vegen Septimer-Julier. I dag ligg han på austsida av Lai da Marmorera.

Kjelder
Denne artikkelen bygger på «Marmorera» frå ,  den 10. januar 2012.

Bakgrunnsstoff
 Offisiell nettstad (tysk)
 

Kommunar i Graubünden
Savognin

Savognin (lokal dialekt Suagnign, italiensk Savognino, tysk Schweiningen) er ein kommune i distriktet Albula i kantonenen Graubünden i Sveits. Kommunen har  innbyggjarar () og eit areal på . Kommunesenteret ligg 1207 meter over havet.

53% av innbyggarane har retoromansk som morsmål, 37% tysk. Tendensen er slik at tysk kjem til å ta over som morsmål innan ein generasjon.

Kommunen ligg i Surses kreis. Savognin ligg i eit breitt dalsøk kalla Sotgôt, som dannar den nedre delen av Sursesdalen (òg kalla Oberhalbstein).

Kommunen består av ein del av hovuddalen mellom fjella Piz Arblatsch (3203 moh, høgaste punktet i kommunen) i sørvest og Piz Mitgel (3159 moh) i nordaust. Nabokommunar er Cunter, Tiefencastel, Filisur, Tinizong-Rona, Mulegns, og Riom-Parsonz.

Fram til kring 1960 bestod kommunen av fem fråskilde landsbyar som var spreidd langs elva Julia. Dei fem landsbyane var Son Mitgel, Naloz, Sot Curt, Sur Curt og Sur Tocf.

Kjelder
Denne artikkelen bygger på «Savognin» frå ,  den 10. januar 2012 og «Savognin» frå , den 30. mars 2012.

Bakgrunnsstoff 
 Offisiell nettstad

Kommunar i Graubünden
Vintersportstader i Sveits
Bergün/Bravuogn

Bergün/Bravuogn (tysk: Bergün, retoromansk Bravuogn), er ein kommune i distriktet Albula i kantonenen Graubünden i Sveits. Kommunen har  innbyggjarar () og eit areal på . Kommunesenteret ligg 1367 meter over havet. Det doble namnet (tysk/retoromansk) har vore det offisielle namnet sidan 1943. 

Kommunen ligg i Bergün kreis. Han ligg ved elva Albula og langs vegen over Albulapasset. 

Han består av gatelandsbyen Bergün/Bravuogn og busetnaden Latsch og Stugl/Stuls.

Kjelder
Denne artikkelen bygger på «Bergün/Bravuogn» frå ,  den 30. mars 2012.

Bakgrunnsstoff

Kommunar i Graubünden
Vintersportstader i Sveits
Sufers

Sufers (retoromansk Sur) er ein kommune i distriktet Hinterrhein i den sveitsiske kantonen Graubünden. Kommunen har  innbyggjarar () og eit areal på . Kommunesenteret ligg 1430 meter over havet. Tysk er språket i kommunen.

I sør har Sufers ei kort grense mot Italia. Ei demning i elva Hinterrhein, bygt i 1962, danna reservoaret Sufnersee i kommunen.

Kjelder
Denne artikkelen bygger på «Sufers» frå ,  den 10. januar 2012.

Bakgrunnsstoff
 Offisiell nettside  (tysk)
 

Kommunar i Graubünden
European Soundmix Show

European Soundmix Show var ei talenttevling som vart arrangert frå 1996 til 1999, med to spesielle show i 2001 og 2002.

Showet vart ein internasjonal versjon av Joop van den Ende si musikktevling, Henny Huisman Soundmixshow, som vart sendt på nederlandsk fjernsyn fyrste gong i 1985.

Ulike europeiske land tevla med ein deltakar kvar som skulle etterlikne ein berømt artist. Vinnaren vart vald av ein jury. Kvart land sende to jurymedlemmar, med unntak av i 1996 då det berre var éin, som gav fem, tre, to, og eitt poeng til dei fire landa dei syntest var flinkast.

Deltakarar

Vinnarar

Kjelder

Denne artikkelen bygger på «European Soundmix Show» frå ,  den 10. januar 2012.  

Europeiske musikktevlingar
Ledd i matematikk

Ledd i matematikk er eit omgrep for dei enkelte addendar i ein sum, og på dei enkelte element i ei rekkje.

Til dømes: 
3 + 4x + 5yzw

der 3, 4x og 5yzw alle er ledd. 

Elementær matematikk
Lemma i matematikk

Lemma i matematikk er ein hjelpesats eller forbetrande sats, altså ei setning som må bevisast før ein kan bevise hovudresultatet. 

Noko som dannar eit lemma eller gjeld eit lemma vert kalla lemmatisk.

Kjelder 
 lemma. (2012-01-11) I Store norske leksikon. Henta frå http://snl.no/lemma/matematikk

Matematisk terminologi
Matematiske teorem
Ord av gresk opphav
Lemniskate

Ein lemniskate er ei fjerdegradskurve med likninga  

eller i polarkoordinatar 

.

Lemniskaten vart først studert av Jakob Bernoulli. Han er den geometriske staden for dei punkta P, der avstandane til to faste punkt har eit gjeve produkt. Leminskaten har form av eit åttetal. Dei mange interessante eigenskapane til kurva er blitt inngåande studert, mellom andre av Niels Henrik Abel som handsama delinga av omkrinsen til lemniskaten i n like store delar.

Kjelder
lemniskate. (2012-01-11) I Store norske leksikon. Henta frå http://snl.no/lemniskate

Kurver

it:Lemniscata
pl:Lemniskata
ro:Lemniscată
Lennart Carleson

Lennart Axel Edvard Carleson () er ein svensk professor emeritus i matematikk ved KTH i Stockholm, Uppsala universitet og UCLA. Han høyrer til slekta Carleson og er ein av dei fremste matematikarane i Sverige.

Liv
Carleson voks opp i Degerfors og disputerte i 1950 med Arne Beurling som rettleier. Carleson har blant anna arbeidd innan fourieranalyse og dynamiske system, og oppnådde verdsry med beviset sitt for konvergens nesten overalt for Fourierrekkjer for L2-funksjonar.

På midten av 1960-talet bidrog Carleson til verkeleggjeringa av Mittag-Lefflers forskningsinstitutt i Djursholm. Danninga av instituttet hadde vorte utsett på grunn av finanskrisa på 1920-talet. Dei neste ti åra innbaud Carleson dei mest framståande matematikarane innan sine forskingsområde for at desse skulle kunne jobbe i ein harmonisk atmosfære og bidra til utdanning av skandinaviske matematikarar. Sidan den tida har instituttet levt vidare og er eit av dei fremste i verda.

Carleson er enno ein aktiv forskar og rettleiar så seint som i 1998 doktorandar. Carleson er (2006) busett i Brottby i Vallentuna kommun, nordaust for Stockholm.

Carleson er medlem av Kungliga Vetenskapsakademien. Han vart utnemnd til æresdoktor ved Kungliga Tekniska högskolan i 1989.

Carleson vart tildelt Steeleprisen i 1984, Wolfprisen i 1992 og Sylvestermedaljen i 2003. Han vart 23. mars 2006 tildelt som første svenske den internasjonalen Abelprisen på 6 millionar norske kroner.

Kjelder 

Denne artikkelen bygger på «Lennart Carleson» frå ,  den 11. januar 2012. 
 oppgav desse kjeldene:

Svenske matematikarar
Medlemmar av Det kongelege svenske vitskapsakademiet
Medlemmar av Royal Society
Medlemmar av Det Norske Videnskaps-Akademi
Medlemmar av Det franske vitskapsakademiet
Medlemmar av United States National Academy of Sciences
Abelprisen
Wolfprisen i matematikk
Matematikkprofessorar
Matematikarar på 1900-talet
Folk frå Stockholm
Leopold Kronecker

Leopold Kronecker () var ein tysk matematikar. Bror hans var fysiologen Hugo Kronecker (1839–1914).

Liv 
Leopold Kronecker kom frå ein velståande, jødisk kjøpmannsfamilie. Han fekk ei god utdanning, først av ein privatlærar, deretter på gymnaset i Liegnitz, der han blant anna vart undervist av matematikklæraren, og seinare universitetsprofessoren, Ernst Eduard Kummer.

I 1841 byrja han å studere filosofi på Universitetet i Berlin og gjekk på eit breitt spektrum av forelesningar i matematikk, naturvitskap, filosofi og klassisk filologi. Etter korte opphald på universiteta i Bonn og Breslau vende han tilbake til Berlin i 1844, der han avla doktorgrad i filosofi med arbeidet «De Unitatibus Complexis» (Om komplekse einingar).

Deretter forlét han universitetet og arbeidde nokre år som ein svært vellukka forretningsmann. I 1855 var han økonomisk uavhengig og vende tilbake til Universitetet i Berlin som sjølvfinansisert vitskapsmann. Blant elevane hans var Georg Cantor. I 1861 vart Kronecker medlem av Det prøyssiske vitskapsakademiet. I 1868 takka han nei til å bli professor i Göttingen. Han vart i Berlin og i 1883 tok han over stillinga til den tidlegare læraren sin Kummer. Saman med Weierstrass, Helmholtz, Schröter og Fuchs gav han ut tidsskriftet Journal für Mathematik som var grunnlagt av August Leopold Crelle.

Leopold Kronecker døydde den 29. desember 1891 av etterverknadene av bronkitt. Han er gravlagt på den evangeliske gravlunden Alten St.-Matthäus-Kirchhof i Tempelhof-Schöneberg.

Arbeid 
Forskinga hans gav grunnleggande bidrag til algebra og talteori, samt matematisk analyse og funksjonsteori. I løpet av tida vart han tilhengar av finitismen, som berre aksepterer matematiske objekt som kan konstruerast eksplisitt, og freista å definere matematikk berre med grunnlag i dei naturlege tala. Derigjennom kom han i konflikt med mange viktige matematikarar i samtida, spesielt gjekk han offentleg til åtak på Georg Cantor og hans mengdelære, som for ein stor del er svært lite konstruktiv. Kronecker var overtydd om at mengdelæra ikkje hadde noko å tilføre den konkrete analysen. Ei av utsegnene hans har vorte spesielt berømt: «Dei naturlege tala har Gud skapt; alt anna er verka til menneska.» Kroneckers finitisme gjorde han til ein forløpar for matematisk konstruktivisme.

Fleire matematiske omgrep har vorte kalla opp etter han.
 Kronecker-Webers teorem,
 Kronecker-delta,
 Kronecker-symbolet og
 Kronecker-produktet.

Kjelder
Denne artikkelen bygger på «Leopold Kronecker» frå ,  den 11. januar 2012. 
 oppgav desse kjeldene:

Bakgrunnsstoff 
Weber „Kronecker“, Jahresbericht DMV Bd.2, 1891/2
Håndskrevne forelesninger av Kronecker digitalisert av SICD - Universitetene i Strasbourg

Tyske matematikarar
Talteoretikarar
Tyske jødar
Medlemmar av Det kongelege danske vitskapsakademiet
Medlemmar av Det prøyssiske vitskapsakademiet
Medlemmar av Royal Society
Zlatan Ibrahimović

Zlatan Ibrahimović () er ein svensk fotballspelar med bosnisk og kroatisk opphav. Han er oppvaksen i Malmö, og spelar for tida for italienske AC Milan (2019).

Zlatan Ibrahimović spelte på det svenske landslaget frå 2001 til 2021, og deltok både i fotball-VM 2002 og fotball-VM 2006.

Kjelder 

Denne artikkelen byggjer på «Zlatan Ibrahimović» frå , den 11. januar 2012.

Fotnotar

Svenske fotballspelarar
Malmö-spelarar
Ajax-spelarar
Juventus-spelarar
Inter-spelarar
Barcelona-spelarar
Milan-spelarar
Spelarar i Fotball-VM 2002
Spelarar i Fotball-EM 2004
Spelarar i Fotball-VM 2006
Spelarar i Fotball-EM 2008
Spelarar i Fotball-EM 2012
Spelarar i Fotball-EM 2016
Eurovision Song Contest 2013
Arne Sandnes (fødd 1924)

Arne Sandnes () var ein norsk gardbrukar og senterparti-politikar frå Snåsa.

Sandnes var medlem av Snåsa kommunestyre i ei årrekke frå 1952 og ordførar i perioden 1968–1975. Han var vidare formann i Nord-Trøndelag Senterparti 1970–1974 og fylkesordførar i Nord-Trøndelag 1976–1991.

Arne Sandnes er bror av historieprofessoren Jørn Sandnes.

Litteratur 

Ordførarar i Snåsa
Sp-ordførarar i Nord-Trøndelag
Fylkesordførarar i Nord-Trøndelag
Fylkesordførarar frå Sp